Diari Oficial de la Generalitat Valenciana


Sumari del DOGV 7091, del 19-08-2013 (2013/8371)

RESOLUCIÓ de 19 de juliol de 2013, de la Direcció General d'Energia per la qual s'atorga autorització administrativa prèvia per a la modificació de la línia elèctrica de transport secundari a 220 kV, de doble circuit, denominada ST Novelda - ST Salades, en el tram subterrani des del suport aeri existent AP1 fins a la subestació elèctrica ST Novelda, al terme municipal de Novelda, s'aprova la modificació del projecte tècnic d'execució i se'n declara, en concret, la utilitat pública. Expedient número ATLINE/2011/88/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7091

Data del DOGV
:   19-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8371


Data del document
:   19-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 19 de juliol de 2013, de la Direcció General d'Energia per la qual s'atorga autorització administrativa prèvia per a la modificació de la línia elèctrica de transport secundari a 220 kV, de doble circuit, denominada ST Novelda - ST Salades, en el tram subterrani des del suport aeri existent AP1 fins a la subestació elèctrica ST Novelda, al terme municipal de Novelda, s'aprova la modificació del projecte tècnic d'execució i se'n declara, en concret, la utilitat pública. Expedient número ATLINE/2011/88/03. [2013/8371]  
  
Antecedents de fet  
Amb data 1 d'abril de 2011 Red Eléctrica de España, SA Unipersonal (d'ara en avant, també REE), a través d'un representant degudament acreditat, va presentar davant del Servici Territorial d'Energia d'Alacant, una sol·licitud per a la concessió de l'autorització administrativa prèvia per a la modificació de la línia elèctrica de transport a 220 kV, de doble circuit, denominada ST Novelda - ST Saladas, en el tram subterrani des del suport AP1 fins a la subestació elèctrica ST Novelda, al terme municipal de Novelda (Alacant), l'aprovació de la modificació del projecte tècnic d'execució i la declaració, en concret, de la seua utilitat pública (ATLINE/2011/88/03).  
A la mencionada sol·licitud, s'adjuntava el projecte tècnic de l'esmentada instal·lació, firmat per un tècnic competent i acompanyat de la declaració responsable del tècnic competent projectista de data 28 de març de 2011, amb què s'aportava una relació concreta i individualitzada dels béns i drets afectats per l'esmentada instal·lació.  
El procediment administratiu corresponent a esta sol·licitud ha sigut tramitat amb l'expedient de referència ATLINE/2011/88/03, incoat pel Servici Territorial d'Energia d'Alacant a este efecte.  
Mitjançant una resolució de 7 de setembre de 2007, de la Direcció General de Política Energètica i Mines del llavors Ministeri d'Indústria, Comerç i Turisme, es va autoritzar a Red Eléctrica de España, SA Unipersonal, la línia elèctrica aerosubterrània a 220 kV, de doble circuit, entre les subestacions de Novelda i Saladas, a la província d'Alacant, i es va declarar la seua utilitat pública (BOE 231, 26.09.2007).  
L'objecte de la present modificació es referix al tram subterrani des del suport aeri AP1, existent, fins a l'arribada a la subestació elèctrica ST Novelda, atés que el traçat proposat en el projecte d'execució, aprovat anteriorment, és inviable tècnicament i incompatible amb els servicis d'aigües existents, tant de la Comunitat d'Aigües de Novelda com d'Aqualia Gestió Integral de l'Aigua, SA, la modificació consistix en un canvi de traçat en el dit tram subterrani, reduint-ne la longitud respecte al traçat original autoritzat en 33 metres. El traçat inicial recollia una longitud total del tram subterrani de 879 metres, al terme municipal de Novelda, i el tram final després de la modificació proposada és de 846 metres.  
  
La sol·licitud d'autorització administrativa, aprovació del projecte d'execució i declaració en concret d'utilitat pública, ha sigut sotmesa a tràmit d'informació pública durant un termini de 20 dies, per mitjà d'anuncis en el Diari Oficial de la Comunitat Valenciana del dia 19 de juliol de 2011, en el Butlletí Oficial de la Província d'Alacant de 18 de juliol de 2011, en el diari Informació, de data 18 de juliol de 2011, i en el tauler d'anuncis de l'Ajuntament de Novelda, l'únic municipi afectat pel projecte, entre els dies 29 de juny i 27 de juliol de 2011.  
  
D'acord amb la documentació que hi ha en l'expedient, s'han presentat al·legacions per part de particulars, les quals, pel que fa a la construcció de les instal·lacions de la línia objecte de la informació pública practicada, fan referència a les construccions, instal·lacions i plantacions existents dels particulars, de manera que s'afecten el mínim possible, reparant els danys ocasionats o al·legant danys irreparables, i a la possibilitat d'utilitzar canalitzacions existents per a albergar les noves línies.   
  
Remeses les al·legacions expressades a l'empresa peticionària perquè en prestara conformitat o hi formulara els inconvenients que estimara procedents, ha emés contestació respecte a les qüestions suscitades, indicant que és inviable que les canalitzacions existents a la zona, actualment destinades a la conducció d'aigua, puguen albergar els conductors de la instal·lació elèctrica projectada. Respecte als danys que puguen ocasionar-se en les finques, seran convenientment valorats a partir del moment en què es puguen quantificar, procedint per a això, en aplicació de la Llei d'Expropiació Forçosa, quant a indemnitzacions, sense perjuí que l'empresa beneficiària i el particular a qui es referisca l'expropiació puguen convindre lliurement, i per mutu acord, l'adquisició amistosa dels béns o drets objecte de l'expropiació. En tot cas, i en relació a les limitacions de domini que al·leguen les compareixents, no seran aplicables al present supòsit atés que, a causa de la reculada de la tanca de la parcel·la 148, hi ha una franja de terreny sense asfaltar entre el camí i la tanca que permetrà que, durant l'execució de les obres, no s'invadisca la tanca, ja que es procurarà aprofitar la major superfície sobrant possible en el camí després de la construcció de la canonada d'aigua existent.   
  
Conforme al procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, se'n va remetre una separata, referida a la corresponent part de la instal·lació, a les administracions, organismes i empreses de servici públic o d'interés general següents, els béns o drets a càrrec seu de les quals puguen ser-hi afectats, amb el resultat que, en síntesi, es detalla:  
- L'Ajuntament de Novelda, per mitjà d'un escrit de data 22 de juny de 2012, informa que el projecte de referència s'enquadra en el conveni firmat el 16 de maig de 2006, entre l'ajuntament i Iberdrola Distribución Eléctrica, SAU, on apareixien grafiats els traçats de les línies en pas subterrani, informant desfavorablement la modificació del projecte. En data de 10 de setembre de 2012, l'empresa peticionària presenta un escrit en què al·lega que en l'estipulació segona de l'esmentat conveni «totes les noves línies de mitja i alta tensió que entren o isquen de la subestació s'instal·laran subterrànies pels vials públics existents, sempre que no hi haja impediments tècnics o administratius ni incompatibilitats amb altres servicis existents que ho impedisquen», que és el que s'ha succeït en este cas. Remeses les dites al·legacions a l'Ajuntament de Novelda, no hi consta pronunciament a este efecte.  
  
- Telefónica de España, SA, manifesta la seua conformitat amb l'execució dels treballs, amb els condicionats genèrics que conté l'informe de 5 de juliol de 2011 emés. Traslladat l'informe a l'empresa sol·licitant, esta manifesta amb data 20 de juny de 2012 la seua conformitat amb els condicionants.  
- Iberdrola Distribución Eléctrica, SAU, manifesta amb data 10 d'octubre de 2011 la seua conformitat amb l'execució dels treballs. Traslladat l'informe a l'empresa sol·licitant, esta manifesta, amb data 20 de juny de 2012, la seua conformitat amb els condicionants impostos.  
- Aqualia Gestión Integral del Agua, SA, tramet un informe de data 18 de juny de 2012 en què manifesta discrepàncies en el projecte d'execució presentat. Remés el dit informe a l'empresa peticionària, esta presenta un escrit d'aclariment de 2 d'agost de 2012, el qual és traslladat a l'empresa Aqualia Gestión Integral del Agua, SA, i no consta resposta per la seua banda.  
- La Comunitat d'Aigües de Novelda, en el seu escrit de 25 de juny de 2012, exposa la impossibilitat d'executar la línia elèctrica, ja que discorren canonades de reg propietat de la Comunitat d'Aigües de Novelda, i planteja com a solució la desviació de les dites canonades. L'empresa peticionària REE, en la resposta de data 17 de setembre de 2012, n'accepta la proposta i assumix el càrrec de la desviació de les dites canonades de reg entre els punts assenyalats. Per mitjà d'un escrit de data 2 d'octubre de 2012, la Comunitat d'Aigües de Novelda hi manifesta la seua conformitat i exposa certs condicionants que són acceptats per REE en un escrit de data 26 d'octubre de 2012.   
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en l'expedient es troba un informe favorable del Servici Territorial d'Urbanisme d'Alacant de la Conselleria d'Infraestructures, Territori i Medi Ambient, de data 21 d'octubre de 2011, respecte a la compatibilitat amb el planejament urbanístic de la modificació objecte d'esta resolució.   
  
En la resolució de 21 de desembre de 2006, del secretari general per a la Prevenció de la Contaminació i del Canvi Climàtic del Ministeri de Medi ambient, es formula la declaració d'impacte ambiental de la línia elèctrica a 220 kV entre ST Novelda i ST Saladas (Alacant), i es conclou que el projecte és ambientalment viable, amb les mesures preventives i correctores propostes pel promotor i les condicions establides en la resolució.   
Consultat l'òrgan ambiental competent sobre la necessitat de fer un nou tràmit d'avaluació d'impacte ambiental per a la modificació del traçat de la línia elèctrica, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, emet una resolució complementària, de 19 de gener de 2011 en què es determina que la modificació de la línia elèctrica no es considera sotmesa a avaluació d'impacte ambiental, encara que el desplegament de les obres d'execució de les infraestructures han d'ajustar-se als condicionants que establix la declaració d'impacte ambiental ja emesa, de data 21 de desembre de 2006.  
Amb data 8 d'abril de 2013, la Direcció General de Política Energètica i Mines del Ministeri d'Indústria, Energia i Turisme ha emés un informe favorable per a la modificació de la instal·lació projectada, al no suposar cost per al sistema degut a la disminució de la longitud del traçat soterrat i, per tant, dels costos del projecte, als efectes de l'article 36.3 de la Llei 54/1997, de 27 de novembre, del Sector Elèctric, i de l'article 114 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quant a la necessitat d'esta instal·lació, com a requisit previ a justificar per part del sol·licitant i a avaluar per part de l'òrgan competent per a la seua autorització, cal indicar que ja va ser valorada en l'atorgament de l'autorització per a la construcció de la línia original, de data 7 de setembre de 2007, de la Direcció General de Política Energètica i Mines, atés que es va incloure en la Planificació dels Sectors d'Electricitat i Gas 2002-2001 (revisió 2005-2011), aprovada pel Consell de Ministres el dia 31 de març de 2006, que la modificació del traçat que s'autoritza en el present acte administratiu no altera la dita necessitat, perquè són condicionants i incompatibilitats de tipus tècnic els que porten causa d'aquella.  
D'altra banda, s'ha d'entendre que la instal·lació no generarà incidències negatives en el sistema, s'ha de remetre el pronunciament favorable del mencionat informe, de 8 d'abril de 2013, de la Direcció General de Política Energètica i Mines, en què, entre altres aspectes, s'avaluen les possibles afeccions de la instal·lació als plans de desenrotllament de la xarxa i a la gestió tècnica del sistema.  
Consta en l'expedient un informe favorable de l'òrgan encarregat de la instrucció de l'expedient.  
  
Fonaments de dret  
  
La instrucció i resolució del present procediment administratiu correspon a la Generalitat, a l'estar la instal·lació elèctrica que n'és objecte radicada íntegrament en territori de la Comunitat Valenciana, i no estar enquadrada en les que preveu l'article 3.2.a) de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb la modificació operada en l'article 3 de la Llei 54/1997, de 27 de novembre, del Sector Elèctric, per la Llei 17/2007, de 4 de juliol, per la qual es modifica la Llei 54/1997, de 27 de novembre, del Sector Elèctric, per a adaptar-la al que disposa la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007, les instal·lacions de transport secundari que no excedisquen de l'àmbit territorial de les comunitats autònomes amb competències en la matèria seran autoritzades per estes, tot això sense perjuí del règim transitori per als procediments iniciats amb anterioritat a la dita data.  
  
D'acord amb el que disposen l'article 4.1.a) i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 188/2012, de 21 de desembre, pel que s'aprova el reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud és part de la xarxa de transport secundari.  
D'acord amb el que disposen l'article 36.2 de la Llei 54/1997, de 27 de novembre, del Sector Elèctric, l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjuí de l'exempció que contempla este últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten. En virtut de la seua doble condició, de gestor de la xarxa de transport i de transportista únic, derivades de l'article 35.2 i de la disposició addicional vint-i-tres de l'esmentada Llei, així com de l'habilitació expressa per a realitzar, en tot cas, l'activitat de transport d'energia elèctrica que conté l'article 4.2 del citat Reial Decret 1955/2000, d'1 de desembre, procedix considerar que Red Eléctrica de España, SA Unipersonal, disposa de les capacitats exigibles per a promoure el present projecte.  
  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la modificació d'instal·lacions elèctriques pertanyents a la xarxa de transport requerix autorització administrativa prèvia, excepte quan la modificació tinga la consideració de no «important segons» el que preveu l'article 13 del citat Decret 88/2005, de 29 d'abril.  
D'acord amb l'article 7.1.b del Decret 88/2005, de 29 d'abril, el projecte d'execució de la modificació d'instal·lacions de la xarxa de transport necessita aprovació administrativa, excepte quan la modificació tinga la consideració de no «important segons» el que preveu el segon paràgraf de l'article 13 del mencionat Decret 88/2005, de 29 d'abril.  
D'acord amb l'article 52 de la Llei 54/1997, de 27 de novembre, les instal·lacions de transport d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment, i de la imposició i exercici de la servitud de pas. Conforme a l'article 53.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, per a la qual cosa hauran d'incloure una relació concreta i individualitzada dels béns o drets que consideren d'expropiació necessària.  
D'acord amb l'article 36.3 de la Llei 54/1997, de 27 de novembre, l'article 114 del Reial Decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requerix la sol·licitud d'informe previ a l'Administració General de l'Estat (actualment a la Direcció General de Política Energètica i Mines del Ministeri d'Indústria, Energia i Turisme) en què esta consignarà les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic que regula l'esmentada Llei. El dit informe haurà de tindre's en compte en l'atorgament de l'autorització.  
Per ser, el present procediment, referent a l'autorització administrativa d'una línia de transport de 220 kV, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX «De les infraestructures del sector energètic» de la dita norma legal.   
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa de modificació i aprovació del projecte d'execució és d'aplicació el capítol II del Decret 88/2005, de 29 d'abril, perquè la instal·lació elèctrica objecte del present procediment classificada dins del grup primer.  
D'acord amb l'apartat 2.A.4 de l'article 5 del Decret 88 2005, de/29 de novembre, en la sol·licitud d'autorització administrativa s'ha de justificar la necessitat de la instal·lació i que no genera incidències negatives en el sistema.   
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació s'hauran d'elaborar d'acord amb els reglaments tècnics en la matèria, que en este cas, es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, i les seues instruccions tècniques complementàries, ITC-LAT de 01 a 09, i en especial, en la instrucció tècnica complementària ITC-LAT 06, «Línies subterrànies amb cables aïllats».  
Per a la sol·licitud de declaració d'utilitat pública, en concret, de la part de la instal·lació a modificar s'apliquen el procediment i les disposicions que conté el capítol V del títol VII del Reial Decret 1955/2000, d'1 de desembre, de conformitat amb el que preveu la disposició addicional primera del Decret 88/2005, de 29 d'abril.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Red Eléctrica de España, SA Unipersonal, autorització administrativa prèvia per a la modificació de la línia elèctrica aerosubterrània a 220 kV, doble circuit, entre les subestacions de Novelda i Saladas, denominada ST Saladas - ST Novelda, a la província d'Alacant, autoritzada per la Resolució de 7 de setembre de 2007, de la Direcció General de Política Energètica i Mines, en el tram subterrani des del suport AP1 fins a la subestació ST Novelda, al terme municipal de Novelda, província d'Alacant, i les característiques tècniques principals de la part modificada de la qual són les següents:  
  
  
  
CARACTERÍSTIQUES ADMINISTRATIVES I TÈCNIQUES  
Tipus d'instal·lació Línia elèctrica subterrània (cable)  
Tipus de xarxa (segons la Llei 54/1997) Transport secundari  
Grup (segons el Decret 88/2005) Primer  
Categoria de la línia (segons el Reial Decret 223/2008) Especial  
Categoria de la xarxa (ITC-LAT 06) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 220  
Tensió més elevada de la xarxa (kV, eficaç) 245  
Longitud total (m) 846  
Origen instal·lació parc de 220 kV de la subestació ST Novelda  
Final instal·lació Suport existent AP-1, d'entroncament aerosubterrani de la línia elèctrica, 220 kV, doble circuit, ST Novelda - ST Saladas  
Municipis afectats Novelda (Alacant)  
Tensió nominal (assignada) cable i accessoris U0/U (kV) 127/220  
Tensió màxima suportada Um (kV) 245  
Tensió a impuls raig Up (kV) 750  
Tensió a freqüència industrial (30 minuts) (kV) 325  
Nombre de circuits 2  
Configuració de circuits En capa, segons plans  
Configuració de fases circuit A portell, dins de tubs embeguts en formigó H-150  
Aïllament Sec tipus XLPE 127/220 kV (grossària aprox. 22 mm)  
Material conductor Cu  
Secció total (m m²) 1x2000  
Potència màxima admissible (MVA/circuit) 518  
Tipus de pantalla metàl·lica Fils de Cu  
Secció corona pantalla (m m²) 280  
Tipus de terminals cables Unipolars, de tipus interior, endollable a la cel·la amb aïllament d'hexafluorur de sofre (SF6) en el GIS de la subestació blindada. Els empalmaments que s'utilitzen són  
Tipus d'entroncaments Seccionats preemmotlats  
Material coberta exterior Poliolefina Z1 (grossària 3,8 mm)  
Tipus de canalització Entubada en prisma formigonat  
Nombre tubs cable potència 6  
Diàmetre exterior tub corrugat per a cable potència (mm) 250  
Nombre tubs per a connexió pantalles Single Point 2  
Diàmetre exterior tub corrugat per a connexió pantalles   
Single Point (mm) 110  
Nombre trams 1  
Nombre entroncaments No hi ha  
Sistema de posada a terra de pantalles Single Point (SP)  
Nombre cables de fibra òptica per a comunicacions 1  
Nombre de fibres cable fibra òptica 24/48  
Nombre tubs comunicacions 2 (tipus quatritub)  
Diàmetre quatritub (mm) (4x)40  
Rases De 1,6 m d'amplària i 1,5 m de profunditat, amb formigó H-150, llevat que encreuaments amb altres servicis auxiliars o circumstàncies del terreny obliguen a una major profunditat.  
  
  
  
\* \* \* \* \*  
  
CARACTERÍSTICAS ADMINISTRATIVAS Y TÉCNICAS  
Tipo de instalación Línea eléctrica subterránea (cable)  
Tipo de red (según la Ley 54/1997) Transporte secundario  
Grupo (según el Decreto 88/2005) Primero  
Categoría línea (según el Real Decreto 223/2008) Especial  
Categoría de la red (ITC-LAT 06) A  
Sistema Corriente alterna trifásica  
Frecuencia (Hz) 50  
Tensión nominal de la red (kV, eficaz) 220  
Tensión más elevada de la red (kV, eficaz) 245  
Longitud total (m) 846  
Origen instalación parque de 220 kV de la subestación ST Novelda  
Final instalación Apoyo existente AP-1, de entronque aéreo-subterráneo de la línea eléctrica, 220 kV, doble circuito, ST. Novelda - ST Saladas  
Municipios afectados Novelda (Alicante)  
Tensión nominal (asignada) cable y accesorios U0/U (kV) 127/220  
Tensión máxima soportada Um (kV) 245  
Tensión a impulso rayo Up (kV) 750  
Tensión a frecuencia industrial (30 minutos) (kV) 325  
Núm. de circuitos 2  
Configuración circuitos En capa, según planos  
Configuración fases circuito Tresbolillo, dentro de tubos embebidos en hormigón H-150  
Aislamiento Seco tipo XLPE 127/220 kV (espesor aprox. 22 mm)  
Material conductor Cu  
Sección total (m m²) 1x2000  
Potencia máxima admisible(MVA/circuito) 518  
Tipo de pantalla metálica Hilos de Cu  
Sección corona pantalla (m m²) 280  
Tipo de terminales cables Unipolares, de tipo interior, enchufable a la celda con aislamiento de hexafluoruro de azufre (SF6) en el GIS de la subestación blindada. Los empalmes que se utilizan son   
Tipo de empalmes Seccionados premoldeados  
Material cubierta exterior Poliolefina Z1 (espesor 3,8 mm)  
Tipo de canalización Entubada bajo prisma hormigonado  
Núm. tubos cable potencia 6  
Diámetro exterior tubo corrugado para cable   
potencia (mm) 250  
Núm. tubos para conexión pantallas «Single Point» 2  
Diámetro exterior tubo corrugado para conexión pantallas «Single Point (mm) 110  
Núm. tramos 1  
Núm. empalmes No hay  
Sistema de puesta a tierra de pantallas Single Point (SP)  
Núm. cables de fibra óptica para comunicaciones 1  
Núm. de fibras cable fibra óptica 24/48  
Núm. tubos comunicaciones 2 (tipo cuatritubo)  
Diámetro cuatritubo (mm) (4x)40  
Zanjas De 1,6 m de anchura y 1,5 m de profundidad, con hormigón H-150, salvo que cruzamientos con otros servicios auxiliares o circunstancias del terreno obliguen a una mayor profundidad.  
  
  
  
El pressupost de la instal·lació és d'un milió nou-cents huitanta-huit mil tres-cents seixanta-sis euros amb vint-i-set cèntims d'euro (1.988.366,27 ?).  
De conformitat amb el primer paràgraf de l'article 36.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005 de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que necessite obtindre Red Eléctrica de España, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences que preveuen els seus articles 74.2 i 75.2, sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada Llei, en la redacció donada per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística ni a cap altre acte de control preventiu municipal, tot això sense perjuí d'aquelles altres llicències o autoritzacions que s'hagen d'exigir de conformitat amb la legislació mediambiental o d'activitats qualificades.  
El titular de la present autorització tindrà els drets, els deures i les obligacions que recull el títol VI de la Llei 54/1997, de 27 de novembre, del Sector Elèctric, i el seu desplegament reglamentari. En tot cas, Red Eléctrica de España, SA Unipersonal, haurà d'observar els preceptes, les mesures i les condicions que s'establisquen en la legislació aplicable, en cada moment, a l'activitat de transport d'energia elèctrica.  
L'incompliment de les condicions i els requisits que establix la present autorització o la variació substancial dels pressupostos que n'han determinat l'atorgament podran donar lloc a la seua revocació.  
  
Segon   
Aprovar el projecte d'execució i habilitar Red Eléctrica de España, SA Unipersonal, a la construcció de la instal·lació autoritzada en el punt primer de la present resolució, d'acord amb les condicions següents:  
  
a) La instal·lació elèctrica s'haurà d'executar segons el projecte presentat i amb els condicionats tècnics que establix les administracions, els organismes i les empreses de servici públic o d'interés general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament, a esta Direcció General, la corresponent aprovació.  
b) La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT de 01 a 09, i en especial, la instrucció tècnica complementària ITC-LAT 06 «Subterrànies amb cables aïllats».  
c) El termini d'execució de l'obra serà de dos mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU podrà sol·licitar-ne una ampliació concreta mitjançant una sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma dels treballs previstos per al nou termini sol·licitat.   
d) Als efectes que preveu l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Red Eléctrica de España, SA Unipersonal, comunicarà al Servici Territorial d'Energia d'Alacant el començament de les obres, qui al seu torn ho comunicarà a l'òrgan ambiental en nom d'esta Direcció General com a òrgan substantiu.  
  
e) Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia d'Alacant.  
f) El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
g) Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit a esta Direcció General o del Servici Territorial d'Energia podrà fer les comprovacions i les proves que considere necessàries, durant les obres i quan finalitzen, en relació amb la seua adequació a la documentació tècnica presentada i al compliment de la legislació vigent i de les condicions d'esta resolució.  
  
h) Acabades les obres de construcció de la instal·lació Red Eléctrica de España, SA Unipersonal, en el termini màxim de 10 dies hàbils ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació que preveu l'article 12 del Decret 88/2005, de 29 d'abril. Amb la dita comunicació s'acompanyarà un certificat de direcció i final d'obra, subscrit per una persona facultativa competent, que acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable de conformitat amb el que indica la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de data 3 de novembre de 2010. El Servici Territorial d'Energia d'Alacant ho comunicarà a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
i) Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servici Territorial d'Energia d'Alacant ho comunicarà a esta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
j) Esta Direcció General, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades.  
  
k) Les d'orde mediambiental que li afecten, de les establides en la declaració d'impacte ambiental, de 21 de desembre de 2006, del secretari general per a la Prevenció de la Contaminació i del Canvi Climàtic del Ministeri de Medi ambient.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer de la present resolució, concretant-se en una afecció a les finques particulars incloses en la relació de l'annex I de la present resolució, amb l'abast i els efectes que preveuen el títol X de la Llei 54/1997, de 27 de novembre, del Sector Elèctric, i les seccions 2a i 3a del capítol V del títol VII del Reial Decret 1955/2000.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats; implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i Red Eléctrica de España, SA Unipersonal, adquirirà la condició de beneficiari en l'expedient expropiatori.  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, les seues obres i servicis, i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servici públic o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública els titulars de béns i drets afectats, així com els restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.   
- El trasllat de la present resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional d'Energia.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Se significa que la mencionada publicació es farà, a més, als efectes de notificació de la present resolució als interessats que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per ells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.